บลจ.ธนชาตออกบูธงาน SET in the City 2017
บลจ.ธนชาต ชวนนักลงทุนเยี่ยมชมบูธในงาน SET in the City 2017 ณ ฮอลล์ 2 – 3 รอยัล พารากอน ฮอลล์ ชั้น 5 สยามพารากอน ระหว่าง 16–19 พฤศจิกายน 2560 นี้
15 พ.ย. 2560

นายบุญชัย เกียรติธนาวิทย์ กรรมการผู้จัดการ บริษัทหลักทรัพย์จัดการกองทุน ธนชาต จำกัด เชิญชวนนักลงทุนเยี่ยมชมบูธของ บลจ.ธนชาต ในงานมหกรรมการลงทุนครบวงจรแห่งปี SET in the City 2017 ซึ่งจัดขึ้นที่ฮอลล์ 2 – 3 รอยัล พารากอน ฮอลล์ ชั้น 5 สยามพารากอน ระหว่าง 16–19 พฤศจิกายน 2560 นี้
โดยปีนี้จัดขึ้นภายใต้แนวคิด “ลงทุนสบายใจ โอกาสร่วงน้อย” ในงานพบกับกองทุน LTF/RMF ที่ลงทุนในหุ้นไทยผันผวนต่ำ 2 กองทุน คือ T-LowBetaRMF และ T-LowBetaLTFD พร้อมโปรโมชั่นพิเศษสำหรับกองทุน LTF/RMF ทุกๆ 50,000 บาท รับ T-CASH มูลค่า 100 บาท แบบไม่จำกัด นอกจากนี้ ยังมีสัมมนาเด็ดจากกูรูด้านการลงทุนที่จะมาแนะนำช่องทางการลงทุนอย่างคุ้มค่า ฟรีตลอด 4 วัน
ทั้งนี้ ผู้สนใจร่วมสัมมนาที่ลงทะเบียนผ่านเว็บไซต์ www.thanachartfund.com สำหรับ 10 ท่านแรกของทุกหัวข้อ รับทันทีกระเป๋าสุดเก๋ มูลค่า 350 บาท พร้อมสิทธิรับประทานเครื่องดื่มฟรีภายในบูธ